cyanic-selkie/wikianc huggingface dataset:
בראשית (גשושית)
עלות הפרויקט ומימונו
עלות הפרויקט הכוללת הייתה כ־95 מיליון דולר. תנאי התחרות המקורית אסרו על תקצוב ממשלתי גבוה, מה שהשפיע על פיתוח גשושית בעלת יכולות טכניות נמוכות ובעלות מינימלית. השותפה המרכזית לבניית הפרויקט הייתה התעשייה האווירית לישראל. מבחינת מימון, היה הנדבן ואיש העסקים מוריס קאהן התורם העיקרי בנותנו כ־30 מיליון דולר. בשלב מסוים אף מונה קאהן ליו"ר הדירקטוריון ומאז 2017 מכהן כנשיא העמותה. תורמים משמעותיים נוספים היו קרן משפחת ד"ר מרים ושלדון אדלסון שתרמה באפריל 2014 כ־16 מיליון דולר, סמי סגול, לין שוסטרמן, סטיבן גראנד, סילבן אדמס ובעלי הון נוספים. בעזרת מימון המונים שערכה העמותה ב־2014, נאספו מהציבור 240,000 דולר: דולר אחד תמורת שליחת מייל לירח. סוכנות החלל הישראלית ומשרד המדע השתתפו בפרויקט בכ-2.1 מיליון דולר (כ־9.5 מיליון ש"ח). בנובמבר 2017 הודיעה העמותה על בעיות כספיות, אך הצליחה להשיג את המימון הנדרש להבטחת המשך קיומה, והמשיכה בגיוס משאבים.
בראשית 2
ב-25 ביוני 2019 חזר בו מוריס קאהן והודיע כי לא יתמוך בפרויקט הזה "מאחר שמסע חוזר שכזה אינו מאתגר מספיק".
ב-15 בינואר 2020 קרן משפחת בלווטניק העניקה תרומה של מיליון דולר לפרויקט. דבר זה התניע תהליך של בחינת תצורות ומשימות אפשריות לבראשית 2.
הירושי אושימה
הירושי אושימה (ביפנית: 大島 浩; 19 באפריל 1886 – 6 ביוני 1975) היה גנרל בצבא היפני הקיסרי ושגריר האימפריה היפנית בגרמניה הנאצית לפני מלחמת העולם השנייה ובמהלכה. לאחר סיום המלחמה, הורשע אושימה בגין פשעי מלחמה ונידון למאסר עולם.
ביוגרפיה
בין השנים 1918–1919, שירת אושימה בסיביר, במסגרת קמפיין צבאי בו שיתפו פעולה הצבא היפני הקיסרי והתנועה הלבנה ברוסיה כחלק מהתערבות מדינות ההסכמה במלחמת האזרחים ברוסיה. לאחר מכן, מונה לנספח הצבאי בשגרירות יפן בגרמניה.
נחש בית מפוספס
הנחשים האלה קיבלו את שמם כי הם נפוצים באזורים אנושיים והם נמשכים למכרסמים הנמשכים למגורי האדם. הם ניזונים גם מאפרוחים וגוזלים, זוחלים קטנים ודוחיים. בטבע הם מתרבים כל השנה אך בשבי רק פעם אחת והם לעילי לילה יחידים.
פינקוטק החדש
אמנים מפורסמים שעבודותיהם מוצגות במוזיאון
גרמנים - קספר דויד פרידריך, קארל פרידריך שינקל, מקס ליברמן
קייצת מסולסלת
קַיֶּצֶת מְסֻלְסֶלֶת (מן המילה קַיִץ; שם מדעי: Conyza bonariensis) הוא צמח ממשפחת המורכבים, שמוצאו ככל הנראה באמריקה הדרומית או אמריקה המרכזית. היום נפוץ כעשב שוטה בכל הארצות הטרופיות והסוב-טרופיות. בארץ נראה לראשונה בסוף המאה ה-19 באזור יפו, ומאז התפשט לכל אזורי הארץ. שמו בערבית شيخ الربيع (שיח' א-רביע).
כל כבודה בת מלך פנימה
כָּל כְּבוּדָּה בַת מֶלֶךְ פְּנִימָה הוא כינוי לעיקרון אשר מוזכר בתלמוד ומתבסס על ציטוט מתוך מזמור מ"ה בספר תהילים. העיקרון קובע כי כבודה של האישה הוא בכך שהיא יושבת בתוך ביתה, ושאין זה מכבודה להתרועע בחוץ, כפי שאין מדרך בת המלך להלך ברחובות כאחד האדם.
בימינו
העיקרון היוה מוטיב חוזר בעת הוויכוח הציבורי הגדול בישוב היהודי בארץ ישראל בראשית המאה ה-20 סביב הענקת זכות בחירה לנשים. וגם לאחר ששאלה זו הוכרעה בפועל, עדיין בסוף המאה העשרים המשיך העיקרון העולה מפסוק זה, לשמש להגבלת נשים מפעילות פוליטית או מנשיאת תפקידים ציבוריים. לאחר קום המדינה נעשה שימוש בפסוק זה כדי לאסור גיוס נשים לצה"ל ואף לאסור עליהן להתנדב למסגרות של שירות לאומי.
קרחון ארמירה
קרחון ארמירה ממוקם דרומית-מערבית לקרחון דראגומאן, וצפונית מזרחית לקרחון גראמאדה.
ג'ייסון מקסיל
קריירת מכללות
מקסיל למד ושיחק בתיכון ניומן סמית' בקארולטון, טקסס. באוניברסיטת סינסינטי, תחת אימונו של בוב האגינס, סחט מקסיל מחמאות רבות בשל גובהו הנמוך יחסית לעמדת הפאוור פורוורד, אך למרות בעיית הגובה - הציג יכולות משחק ואתלטיות גבוהות במיוחד. רשם 22 נקודות (ב-8 מ-11 מהשדה), 9 ריבאונדים ו-6 חסימות, במשחק הפתיחה של טורניר המכללות בו ניצחה סינסינטי את איווה. קבע שיא קריירה של 8 חסימות נגד יוסטון במשחק בו קלע 14 נקודות ולקח 10 כדורים חוזרים. שיא קריירה נוסף של מקסיל נקבע במשחק נגד לונגווד בו קלע 30 נקודות עם 7 חסימות. השווה את שיאו עם 15 ריבאונדים במשחק נגד צפון איווה בו רשם גם 21 נקודות ו-5 חסימות. מקסיל סיים במקום ה-11 בתולדות מכללת סינסינטי עם 1,566 נקודות ובמקום ה-2 בחסימות בליגת המכללות עם 252 חסימות. בנוסף, שיחק מקסיל ב-129 משחקים רצופים, הרצף השני הכי ארוך בתולדות המכללה, ופתח בחמישייה 77 פעמים ברציפות.
קריירה מקצוענית
ביולי 2013 חתם מקסיל על חוזה דו-שנתי באורלנדו מג'יק. הוא פתח עבור הקבוצה בעשרת המשחקים הראשונים של העונה, אך זמן המשחק שלו צומצם כשגלן דייוויס חזר מפציעתו. זמן המשחק שלו צומצם אף יותר לאחר החלטת הקבוצה להעביר דקות משחק בעמדתו לשחקנים צעירים כקייל או'קווין. החל מ-15 בינואר שיחק מקסיל רק ב-5 מ-44 המשחקים של המג'יק. בסיומה של העונה נופה מסגל הקבוצה.
מלחמת האזרחים האוגנדית
רקע
בשנת 1971 הודח נשיא אוגנדה, מילטון אובוטה, בהפיכה צבאית בהובלתו של אידי אמין. תחת משטרו של אובוטה, שהיה נשיא המדינה מקבלת עצמאותה ב-1962 מהממלכה המאוחדת, חלה הידרדרות בתנאי החיים במדינה, השחיתות פשתה ונרדפו מיעוטים אתניים. מהלכיו של אובוטה להצר את צעדי מתנגדיו, עד כדי תכנון טיהורים פוליטיים, הביאו את אמין לפעול ולתפוס את השלטון בעת שאובוטה שהה מחוץ למדינה. למרות האהדה שרכש בתחילת דרכו, עד מהרה אמין הפך לשליט עריץ, והוא ביסס במדינה דיקטטורה צבאית.
ההתנגדות הגוברת למשטרו, הפחד מחזרתו של אובוטה וחיכוכים שהתגלעו בינו לבין נשיא טנזניה, ג'וליוס נייררה, הובילו את אמין לפתוח במלחמת אוגנדה-טנזניה ולספח חלק מחבל קגרה. אלא שכוחותיו של אמין, בתמיכת שליט לוב, מועמר קדאפי, נוצחו בקרב על ידי צבא טנזניה וצבא השחרור הלאומי של אוגנדה. צבא השחרור הלאומי היה הזרוע הצבאית של חזית השחרור הלאומית של אוגנדה, קואליציה פוליטית שנוצרה על ידי גולים אוגנדים שהתנגדו לשלטונו של אמין, בהנהגתו של מילטון אובוטה. אמין הודח במהלך קרב נפילתה של קמפלה וברח מן המדינה. בשלטון הוצבו אנשי חזית השחרור הלאומית, ובראשם אובוטה, אשר שלטו זמנית במדינה מאפריל 1979 עד דצמבר 1980. תומכיו של אמין, שברחו לזאיר ולסודאן, התארגנו מחדש בזמן זה למלחמה להשבת השליטה באוגנדה.
שטיח הר סיני, אשל אברהם וארז הרצל
תיאור
מרכז השטיח מתאר קשתות מעוטרות הנשענות על עמודים, כמעין ארקדה. דרכן נחשף נוף פנטסטי המאחד בין שלושה מקומות שונים - 'אשל אברהם', הר סיני ו'ארז הרצל' (ארזה). שילוב שלושת המקומות משווה בין דמותו של אברהם, משה ובנימין זאב הרצל. בכך הוא מהווה דוגמה לשילוב בין מוטיבים יהודיים למוטיבים ציוניים ביצירות בית הספר.
עם עובד
עם עובד בראשיתה
הוצאת "עם עובד" הוקמה על פי חזונו של ברל כצנלסון, ולפיו הפועל העברי הוא אדם שטרוד בחיי היום-יום, אך בו-זמנית בעל שאיפה להרחבת השכלתו. לפיכך על ההסתדרות לסייע לפועל לבנות את ארון הספרים שלו, שיהיה עשיר בתוכן איכותי, במחיר שווה לכל נפש ותוך בחירה מושכלת של הכותרים. ההוצאה גם נתפשה כחוליה חשובה בברית בין "מעמד הפועלים" ל"אינטליגנציה": ברית שעמדה בבסיס התפיסה של תנועת העבודה. ההוצאה התחילה בהוצאת דבר שהייתה מסונפת לעיתון "דבר". דווקא בעיצומה של מלחמת העולם השנייה מצא כצנלסון, בתמיכת ראשי מפא"י וההסתדרות, את המועד להקמתה של הוצאת ספרים גדולה ועצמאית, תוך הבטחת מפא"י וההסתדרות שלכצנלסון יהיו חופש בחירה ועצמאות ניהולית. על אף התנגדותן של מפלגות השמאל, החליטה מועצת ההסתדרות בינואר 1941 להקים הוצאת ספרים של ההסתדרות ובחרה בכצנלסון כעורך היחיד שלה.
משנות החמישים ואילך
באוקטובר 2015 מונתה חניטל סויסה למנכ"לית ההוצאה.
שיניק ירוסלבל
אצטדיון הקבוצה
הקבוצה מארחת את משחקיה באצטדיון שיניק המכיל 22,990 מושבים. בעונת 2019/2020 הקבוצה אירחה זמנית את משחקיה באצטדיון "יבולים" שבקוסטרומה, המכיל 4,200 מושבים, בזמן שיפוץ אצטדיון שיניק.
תלבושת הקבוצה
צבעי המועדון הם שחור וכחול. מדי הקבוצה הראשית הם חולצות טריקו שחורות וכחולות, מכנסיים קצרים שחורים. סוג של צבעים לבנים משמש כגיבוי. לראשונה שחקני ירוסלבל עלתה במדים שחורים וכחולים ב־1 באפריל 2001. לפני כן, למועדון לא היו צבעים אחידים מוגדרים. כמה דורות של אוהדים צפו בקבוצה בחולצות לבנות, אדומות, ירוקות וצהובות, גם צבעי המכנסיים הקצרים השתנו. בשנות ה-60 של המאה ה-20 נוספו מדי הצבע של נבחרת ארגנטינה למגוון זה, בסוף שנות ה-80 הנבחרת שיחקה בחולצות שחורות ואדומות, מכנסיים קצרים שחורים.
יחסי ונצואלה–מקסיקו
יחסי ונצואלה–מקסיקו הם יחסי החוץ בין ונצואלה למקסיקו. שתי המדינות חברות באיגוד המדינות הקריביות, הקהילה של אמריקה הלטינית והמדינות הקריביות, איגוד האינטגרציה של אמריקה הלטינית, ארגון מדינות אמריקה, ארגון המדינות האיברו-אמריקניות והאו"ם.
יצחק אספה
יצחק מאנאמטו אספה (נולד ב-19 בנובמבר 1998) הוא כדורגלן ישראלי, שמשחק לסירוגין בעמדות המגן הימני והקשר בהפועל אשדוד מליגה א'.
קריירה
אספה נולד באתיופיה ועלה עם משפחתו לישראל בגיל שמונה. תחילה הגיעו למרכז קליטה בבאר שבע ולאחר מכן עברו לגן יבנה. כשהיה בן 12 הצטרף לקבוצת הכדורגל המקומית וכעבור שנה הצטרף לאקדמיה של מ.ס. אשדוד.
אדית קרמר
אדית קרמר (בגרמנית: Edith Kramer; 2014-1916) הייתה אמנית ריאליזם סוציאלי (social realism), תומכת בתאוריה הפסיכואנליטית ומראשוני המטפלים באמנות.
חיים וקריירה
לבסוף חזרה קרמר לביתה באוסטריה. היא נפטרה בשנת 2014.
יעקב ברק
חיים אישיים
בעל תואר ראשון בהנדסת מכונות מאוניברסיטת בן-גוריון ותואר שני במדעי המדינה מאוניברסיטת חיפה.
בוריס סבינקוב
התנגדות לממשל הסובייטי
ב-10 בדצמבר 1921 בהיותו בלונדון סבינקוב נפגש בחשאי עם דיפלומט סובייטי. הוא דרש מהממשל הסובייטי פיזור הצ'קה, הכרה בבעלות פרטית על הנכסים וארגון בחירות חופשיות תמורת הפסקת המאבק נגד הממשל. סבינקוב דיווח על שיחות אלו לוינסטון צ'רצ'יל ויוזף פילסודסקי. השיחות הסתיימו ללא תוצאות של ממש. לקראת בשנת 1923 סבינקוב איבד את השפעתו על הארגונים הרוסים בגולה.
באוגוסט 1924 סבינקוב נכנס לתחומי ברית המועצות באופן לא לגאלי במטרה להיפגש עם נציגי ארגון מחתרתי בשם ""האיגוד המלוכני של מרכז רוסיה" (Монархическое объединение Центральной России). תוך מספר ימים הוא נעצר והתברר שהארגון המחתרתי שהזמין אותו היה למעשה תרמית של הצ'קה. כבר בסוף אוגוסט נערך משפט בו סבינקוב הודה באשמה והבטיח להפסיק פעולותיו נגד הממשל. ב-29 באוגוסט 1924 הוועדה הצבאית של בית המשפט העליון של ברית המועצות החליטה על גזר דין מוות שהומתק ל-10 שנות מעצר.
סבינקוב הוחזק בכלא במוסקבה בתנאים טובים והיה יכול לעסוק בפעילות ספרותית. הוא כתב מכתבים למספר חברים בגולה עם קריאה להפסיק פעילות נגד המשטר הסובייטי. בהתאם לגרסה הרשמית ב-7 במאי 1925 סבינקוב התאבד.
טיקגרלור
התוויות נגד - קונטרה אינדיקציות
מטופלים עם דימום פעיל, עם סיכון מוגבר לקצב לב מואט - ברדיקרדיה. בנוסף, מטופלים הנוטלים מעכבי ציטוכרום CYP3A4 או מטופלים עם פגיעה בנינות עד חמורה בכבד.
תגובות בין תרופתיות
טיקגרלור הוא מעכב CYP3A4 חלש ויש להגביר את ריכוז התרופות שעבורות מטבוליזם על ידי CYP זה. מעוררי CYP3A4, למשל rifampicin ואולי סנט ג'ון wort, יכולים להפחית את היעילות של ticagrelor.
אנטונן ארטו
אנטואן מארי ז'וזף "אנטונן" ארטו (בצרפתית: Antoine Marie Joseph ("Antonin") Artaud; 4 בספטמבר 1896, מרסיי – 4 במרץ 1948, פריז) היה מחזאי, שחקן, במאי תיאטרון, משורר, אמן ותאורטיקן תיאטרון צרפתי, שעבודתו השפיעה רבות על התיאטרון הנסיוני האוונגרדי במחצית הראשונה של המאה ה-20, הוגה "תיאטרון האכזריות".
התיאטרון וכפילו
לטענת ארטו, התיאטרון המערבי התמקד בתכנים של התת-מודע, הוא הציע להחליף זאת בגישות מהתיאטרון המזרחי אל עבר תיאטרון של חוויה מטפיזית, בלתי-רציונלית. ארטו ביקש להחזיר את הצופה לחירות אבודה, שממנה יבנה מחדש את עולמו בזמן שהוא צופה בהצגה. לדבריו, לאור זאת "תיאטרון האכזריות" התבסס על היכולת 'להכריח את הקהל לעמוד מול עצמו'. כדי להגיע לכך, חיפש אחר דרך לשמר את אמצעי-ההגנה של צופיו, באמצעות עבודה ישירה על מערכת החושים. הוא הציע להפעיל את "המישור התת-מודע" של הצופים ושל השחקנים. בהשראת הפוטוריזם הציע להחליף את מבני התיאטרון המסורתיים בבתי חרושת או סככות מטוסים שיעוצבו מחדש, ולמקם את אזורי המשחק בפינות, על פיגומים עיליים, לאורכם של קירות. בתחום התאורה דרש "רסיסים נעים"; ובתחום הצליל העדיף קולות צווחניים: שינויים קיצוניים בעוצמות-הקול ושימוש בקול אנושי ליצירת דיסהרמוניה.
חרפושית
בין סמלי כתב החרטומים המצרי קיים גם סמל חרפושית, שהחוקרים מייחסים לו את המשמעויות של "התהוות", "היווצרות" או "שינוי צורה".
ויליאם נג'ובו
ויליאם נג'ובו (באנגלית: William Njovu; נולד ב-4 במרץ 1987) הוא כדורגלן זמבי המשחק בזנאקו מליגת העל הזמבית בעמדת הקשר.
תאודור ואן הייל
תאודור ואן הייל (בהולנדית: Theodoor van Heil; 1635 – אחרי 1691) היה צייר נוף פלמי הידוע בנופי החורף שלו, בנופי העיר ובמראות ערים בוערות.
יצירתו
תאודור ואן הייל ידוע בנופים בסגנונו של אביו. הם כללו נופי חורף וסצנות של שריפות בערים.
תיאודור ואן הייל צייר מספר נופים טופוגרפיים של עיר הולדתו בריסל. הציור נעשה מתצפית אחת על בריסל מטירת Koekelberg מציג ממעוף הציפור את העיר הנשקפת מצפון. בהשוואה לתצפית על בריסל שצייר האמן מאנטוורפן יאן בפטיסט בונקרוי כשלושים שנה קודם לכן, ציורו של ואן הייל מראה את העיר ממרחק גדול ומנקודת מבט נמוכה יותר. התוצאה היא שהבניינים מוצגים בצורה קומפקטית יותר. ניתן לזהות רק את הצריחים והמגדלים הגדולים. ואן הייל תיאר בקדמת הציור סצינות כמו רכיבת סוסים, רועים ואיכרים.
פאולו קונטה
ביוגרפיה
מיומנותיו של קונטה לחיבור מוזיקה ועיבודים מקוריים הוכרו על ידי מפיק המוזיקה האיטלקי לילי גרקו, שהכיר את קונטה למלחין ויטו פללביציני ויחד הם כתבו מספר שירים בין השנים 1968 ל-1970, בין היתר את הלהיט Azzurro  לאדריאנו צ'לנטנו (המוכר בישראל גם בגרסתו העברית "אמרו לו", במילותיו של עלי מוהר ובביצועו של אריק איינשטיין), את "Insieme a te non ci sto più" לקטרינה קאזלי, את "Deborah" לפאוסטו ליאלי ואת "Mexico e nuvole" לאנזו ג'אנצ'י.
גדעון לב
ביוגרפיה
לב עבד כמנהל בקונצרן כור ובמאי 1979 אושר מינויו למנכ"ל משרד התקשורת . ב-1980 פורסם כי הוא צפוי להתמנות למנכ"ל הראשון של חברת בזק שהייתה אז בשלבי הקמה, אך עם התארכות תהליכי ההקמה, המינוי לא יצא אל הפועל.
פאולו קונטה
פרסים
בשנת 2015 זכה בפרס גלילאו בתחום המוזיקה.
מובילאיי
היסטוריה
מובילאיי נוסדה בישראל בשנת 1999 על ידי פרופסור אמנון שעשוע כאשר פיתח את מחקרו האקדמי למערכת ראייה שיכולה לזהות כלי רכב באמצעות מצלמה ואלגוריתמי תוכנה על מעבד. מובילאיי הקימה את מרכז המחקר הראשון שלה בשנת 2004, והשיקה את הדור הראשון של מעבד EyeQ1 ארבע שנים מאוחר יותר, בשנת 2008. הטכנולוגיה הציעה סיוע לנהג כולל AEB (בלימת חירום אוטומטית). אחד מכלי הרכב הראשונים שהשתמשו בטכנולוגיה זו היה הדור החמישי של BMW סדרה 7. גרסאות עוקבות של השבב שוחררו ב-2010, 2014 ו-2018.
היום יום הולדת
היום יום-הולדת הוא שיר ילדים ישראלי קלאסי לחגיגת יום-הולדת, שכתב בן-ציון רסקין ללחנה של ורדה גלבוע (קרפ). השיר הולחן לכל המאוחר ב-1950 והוא נחשב לאחד משירי הילדים העבריים הפופולריים ולקלאסיקה של שירי יום-ההולדת.
ביצוע מוכר של השיר הוא של ציפי שביט ונתן דטנר בקלטת - הווידאו לילדים "100 שירים ראשונים - פרק א'" ושל הזמר עוזי חיטמן, בקלטת-הווידאו לילדים "שירים קטנים: שירים ראשונים לפעוטות". ביצוע מוכר נוסף הוא של חבורת-ילדים בקלטת-הווידאו שירים קטנים 3 למשחק וימי-הולדת, אותו הם שרים כביכול לכבוד יום-הולדתו של ג'וליאן שגראן, המשתתף באותה קלטת (בדמותו של הילד בן החמש וחצי מתוכנית הטלוויזיה הפופולרית לילדים מסיבת גן) לצידם של חני נחמיאס ועירית ענבי.
סאלי פילד
סאלי מרגרט פילד (באנגלית: Sally Margaret Field; נולדה ב-6 בנובמבר 1946) היא שחקנית קולנוע אמריקאית זוכת שני פרסי אוסקר, שני פרסי גלובוס הזהב ושלושה פרסי אמי.
שדה סמנטי
שדה סמנטי הוא קבוצה של מילים שיש להן מכנה משותף. כל המילים בשדה סמנטי מסוים קשורות בצורה כלשהי למשמעות של הנושא הכללי של אותו שדה. יחד עם זאת, לכל מילה יש משמעות הייחודית לה.
סוגים של שדות סמנטיים
בשדות סמנטיים ישנה חלוקה לשני סוגים עיקריים: שדה המושתת על קשר מהותי ושדה המושתת על קשר אסוציאטיבי. בשדה סמנטי תימצא קבוצה של מילים או צירופים השייכים לאותו תחום מושגים, כלומר מילים הקרובות במשמעות ומתארות תחום מסוים במציאות.
עונת 1992/1993 בלה ליגה
כדורגלנים מצטיינים
"פרס פיצ'צ'י" למלך השערים של העונה הוענק: בבטו, דפורטיבו לה קורוניה, שכבש 29 שערים ב-37 משחקים.
פרקה (סוג)
מאפיינים
דגים אלה חיים במים מתוקים או מים מליחים בעומקים רדודים, באירופה, סיביר, מזרח אסיה ובארצות הברית והם מסתגלים לאקלימים ממוזגים.
רווה-רוסקה
בשואה
בשנת 1942 נשלח שבוי צרפתי בשם קלודיוס דבואה לסטאלג 325 ברווה רוסקה, והתוודע לגורלם של יהודי המקום שנורו למוות, ונקברו בהמוניהם בבורות קבורה ללא כל סימון וזכר. כעבור כ-60 שנה, נכדו, הכומר פטריק דבואה פתח במסגרת הארגון הנוצרי-יהודי "יחד -אין אונום" מסע ארוך שנים לגביית עדויות מהאוכלוסייה המקומית בראווה רוסקה, ובעוד מאות יישובים באוקראינה, לחשיפת הזוועות שבוצעו על ידי האיינזצגרופן הגרמניות ושותפיהם, ולגילוי מיקומם של בורות הקבורה ההמוניים.
חרסי שומרון
הקבוצה הראשונה
קבוצה ראשונה מונה 102 אוסטרקונים שנמצאו בחפירות הארכאולוגיות שנערכו בשומרון בשנת 1910 על ידי אוניברסיטת הרווארד. החרסים נמצאו בשכבת הרס של בית המחסנים. מתוך 102 אוסטרקונים של הקבוצה הראשונה רק כ-76 ניתנים לקריאה חלקית, ו-63 מהם מכילים טקסט בעל משמעות. התיארוך המקובל של החרסים הוא בין 850 ועד 750 לפנה"ס, הזמן בו נחרב בית המחסנים בו נמצאו. גם התיארוך על פי סגנון הכתב הוא לאמצע המאה השמינית לפני הספירה.
לא ידוע מה פירוש המונח 'רחץ' או אף כיצד יש לנקד מילה זו. במחקר שפרסם זהר עמר הוא הציע לקרוא למונח בשם "שמן רָחֻץ" (כשם סביל), והראה ששם זה השתמר בכמה מקורות שנכתבו בערבית בספרי רפואה ורוקחות (מאות 10 – 12 לסה"נ), ויש בהם להעניק פרשנות חדשה ופתרון לביאור כתובות שומרון. מקורות אלה מציינים לשבח את שמן הזית האיכותי שיוצר בארץ-ישראל, בשמו הערבי "זית אלמע'סול", דהיינו שמן השטוף, הרחוץ. על פי הכתובים העתיקים, שמן הזית עבר תהליך שטיפה במים בתוך כלים עם פתחי ניקוז בתחתיתם, על מנת להסיר את ריחו וטעמו על מנת להפכו לשמן בסיס, כשמן נושא נייטרלי, לצורך ערבובו בבשמים או בשמנים ארומטיים אחרים. במסגרת המחקר נערכו אף ניסיונות שיחזור על פי ההנחיות המפורטות שבטקסטים הקדומים, ובסופם התקבל בתהליך האמולסיה "שמן רחוץ", בעל צמיגות משחתית, לבנבנה וחסרת ריח לוואי.
הקבוצה השנייה
הקבוצה השנייה מונה שבעה אוסטרקונים נמצאה בחפירות שנערכו במקום בשנים 1931–1935 על ידי משלחת חפירות מאוחדת, המורכבת מאוניברסיטת הרווארד, הקרן האנגלית לחפירות בארץ ישראל, האקדמיה הבריטית, בית הספר הבריטי לארכאולוגיה בירושלים, והאוניברסיטה העברית. ניהל את החפירות ג'ון וינטר קרופוט. בקבוצה השנייה של החרסים בולט אוסטרקון השעורים, וגם הוא מתוארך למאה השמינית לפני הספירה.
אוסטרקון השעורים (מסומן: c1011)
אריק זאבי
תחילת הקריירה
באליפות אירופה בשנת 1999 שנערכה בברטיסלאבה, זכה זאבי לראשונה במדליית הארד כאשר הפסיד בחצי הגמר לסטפן טרנו הצרפתי וניצח בקרב על הארד את גינטארס אמברסקה הליטאי. באליפות העולם באותה שנה שנערכה בברמינגהאם הוא סיים במקום החמישי לאחר שהפסיד בקרב על הארד לניקולה גיל הקנדי.
מהות
המהותנות היא גישה פילוסופית על פיה לכל דבר יש מהות, והנומינליזם היא גישה הפוכה, השוללת את המושג.
בפילוסופיה הפנומנליסטית
האדם, בשונה משאר ה"ישים", משתנה תדיר, הוא בתהליך מתמשך של הגשמה. הידגר המשיך במסקנתו זו את קביעתו של הפילוסוף הצרפתי בלז פסקל איש המאה ה-17 על המהות האנושית המשתנה תדיר ברצף הזמן, למשל, במילותיו: .
ציפורלה
הקבוצה הוקמה בשנת 2005 והעלתה את המופע "עקיצה טבעית".
יחסי איחוד האמירויות הערביות–אפגניסטן
היסטוריה
ב-10 בינואר 2017, נהרגו חמישה דיפלומטים מאיחוד האמירויות הערביות ונפצע שגריר האיחוד, בפיגוע בקנדהאר שבאפגניסטן. ממשלת אפגניסטן האשימה את הטליבאן בפיגוע, אך בפברואר 2017, דובר הטליבאן הצהיר כי אין לארגון קשר לפיגוע. ב-15 בפברואר נפטר שגריר האיחוד, ג'מעה מחמד עבדאללה אל-קאעבי, מפציעותיו בבית חולים באיחוד האמירויות.
ארמין מילר-שטאל
ביוגרפיה
הופעתו הראשונה של מילר-שטאל בבמה ההוליוודית הייתה בשנת 1989 במותחן "תיבת הנגינה", בסרט הופיע מילר-שטאל בתור מייק לזלו, אב למשפחה אמריקאית ממוצא הונגרי, איש משפחה מסור שילדיו ושאר בני משפחתו קשורים אליו מאוד. על פניו, נראה שמייק הוא אדם נורמטיבי לחלוטין, חיובי, אהוד ופעיל בקהילה האמריקאית, אך כל זה משתנה כאשר נגדו מתבצעת תביעה של השלטונות האמריקנים לשלילת אזרחותו באשמת זיוף טופס בקשת ההגירה לארצות הברית שנים קודם לכן. במשפט מייצגת אותו בתו עורכת הדין אן תלבוט (ג'סיקה לאנג).
בשנת 2015 שיחק בסרטו של טרנס מאליק "אביר הגביעים", דרמה בכיכובם של כריסטיאן בייל ונטלי פורטמן.
מוזיאוני חיפה
היסטוריה
בשנת 1985 החברה כללה:
אידמפוטנט
במתמטיקה, אידמפוטנט הוא איבר e של מבנה אלגברי המקיים את התכונה e^2=e. ההגדרה חלה גם על פונקציות: פונקציה היא אידמפוטנטית אם הפעלתה פעמיים שווה להפעלתה פעם אחת. לדוגמה, פעולת ערך מוחלט היא אידמפוטנטית שכן:. באלגברה מופשטת מושג זה משמש בעיקר בחקר אופרטורים של הטלה וסגירות.
גיידליין גרופ טכנולוגיות מידע
בעלי עניין
עד לסוף שנת 1997 בעלי המניות העיקריים ב"קו מנחה" היו: מייסדה עדי אביר (51.25%), תוכנה לעניין (7.01%), בני ברגמן (10.04%), רובין צימרמן (6.19%), יובל סיגלר (4.95%), קבוצת דנבאר טכנולוגיות (4.05%) ויהושע אגסי (4.95%).
ביולי 1998 יפעת הון דיסק רכשה 6.8% ממניות קו מנחה והפכה לבעלת עניין בה. חלק ממניות אלו נרכשו מחברת דנבאר. ביוני 1999 רכשה חברת יפעת הון דיסק שבבעלות איש העסקים אבי בגס את מניותיו של אביר תמורת 4 מיליון דולר והפכה לבעלת השליטה בחברה. לאחר הרכישה, נמכרה פעילות יפעת הון דיסק לקבוצת קו מנחה בעסקת בעל עניין.
יורי ורנידוב
קריירת משחק
בשנת 1989 עבר למועדון מטאלורג זפוריז'יה, איתו הצליח לעלות לליגה הבכירה, שם ערך את הופעת הבכורה שלו ב-11 במרץ 1991 במשחק מול "ספרטק" מוסקבה (2:1). לאחר קריסת ברית המועצות, המשיך לשחק במטאלורג בליגת העל האוקראינית, שם בילה עוד שתי עונות.
ראש השנה
המלכת אלוהים על העולם
ראש השנה נחשב ליום שבו ממליכים באי עולם את האלוהים עליהם. זהו אחד ההסברים לתרועה ולשמחה המאפיינים את החג, בהיותם תואמים את הנהוג בטקסי הכתרה שבהם קבלת המלך נעשית בלבוש חגיגי, בשמחה ובתרועת חצוצרות. כפי שמופיע בפיוט ונתנה תוקף: מוטיב זה חוזר פעמים רבות בתפילות ראש השנה, ובפרט בתפילת מלכויות זכרונות ושופרות המיוחדת שנאמרת בתפילת מוסף. רעיון זה מתקשר לדברי המדרש,, שראש השנה הוא התאריך שבו נבראו אדם וחוה, ועל כן זהו היום הראשון שבו מלך האל על בני האדם.
אירועים היסטוריים
בתלמוד הבבלי מובאת מחלוקת בין התנאים רבי אליעזר ורבי יהושע, מתי התרחשה בריאת העולם. לדעת רבי אליעזר העולם נברא בתשרי, ולדעת רבי יהושע בניסן. בנוסף, מובאת רשימה של אירועים ששלושה מהם התרחשו בראש השנה לכל הדעות:. במדרשים פירשו שהבריאה לדעת רבי אליעזר החלה בכ"ה באלול, והיום השישי, שבו נברא אדם הראשון שהוא תכלית היצירה, היה ראש השנה.
קיום המצווה
חז"ל גזרו שאין תוקעים בשופר ביום ראש השנה שחל בשבת, מחשש שהתוקע שלא יידע לתקוע היטב ילך לבקי בדבר והשופר יטולטל ברשות הרבים, דבר המהווה חילול שבת. גם בראש השנה שחל בחול קיים איסור מדברי חכמים לתקוע בשופר שלא לצורך קיום המצווה, כשם שנאסרה השמעת קול בשאר כלי זמר בשבתות ומועדים.
יצחק שפירא (רב)
ביוגרפיה
הרב שפירא עבר ללמוד וללמד בישיבת עוד יוסף חי כאשר הישיבה הייתה בקבר יוסף בשכם, והיה לאחד מתלמידיו המובהקים של הרב יצחק גינזבורג. משנת תשס"ו הוא משמש כראש הישיבה בפועל, תחת הנהגת הרב גינזבורג. כמו כן הוא מלמד ב"בית הספר לתורת הנפש" בירושלים.
מאמרים נוספים של הרב שפירא בהלכה ובחסידות מתפרסמים באתר ישיבת עוד יוסף חי ועוד.
יחסי יפן–קוריאה הדרומית
היסטוריה
בשנת 2014 ערך ה-BBC בשירות העולמי סקר: 13% מהיפנים בעלי דעה חיובית כלפי קוריאה הדרומית ו-37% הם בעלי דעה שלילית, בעוד ש-15% מהדרום קוריאנים הם בעלי דעה חיובית כלפי יפן ו-79% הם בעלי דעה שלילית, מה שהופך את קוריאה הדרומית למדינה עם הדעה הכי שלילית כלפי יפן בעולם, אחרי סין העממית. משרד החוץ של יפן מאפיין את היחסים עם סיאול דרך הפריזמה של איחוד ערכי היסוד, כגון: חופש, דמוקרטיה, כבוד לזכויות אדם בסיסיות, אינטרסים משותפים לשמירת השלום באזור.
בינואר 2021, בית המשפט המחוזי המרכזי בסיאול פסק כי על יפן לפצות שתים עשרה נשים שהוכרחו לספק שירותי מין לחיילים יפנים במהלך מלחמת העולם השנייה בכ-90 אלף דולר אמריקאי. יפן דחתה את פסק הדין וראש ממשלתה יושיהידה סוגה אמר כי "זה בלתי מקובל לחלוטין" ובנוסף גם אמר: "אני דוחק בממשלת דרום קוריאה לנקוט צעדים לתקן את הפרת החוק הבינלאומי הזו". יפן גם זימנה את השגריר הדרום קוריאני בטוקיו לשיחת נזיפה.
כריסטיאן בראר
ביוגרפיה
בתחילת שנות השלושים בראר עבד עם ז'אן מישל פרנק, צייר תפאורות, עשה עבודות בעץ וצייר דגמים לשטיחים. הוא עבד גם כמאייר אופנה של קוקו שאנל, אלזה שיאפרלי ונינה ריצ'י. ההישג הנודע ביותר של בראר היה כנראה העיצובים הבוהקים והקסומים שלו לסרטו של ז'אן קוקטו ב-1946.
פיתול החגורה הקדמי העליון
פיתול החגורה הקדמי העליון מקושר לשליטה קוגניטיבית ומעורב בתהליכים של הערכת גמולים וחיזוקים, ניטור רמת התפקוד ובחירה בין פעולות אפשרויות. הוא גם מעורב בתהליכים של איתור טעויות וניטור קונפליקטים קוגניטיביים, כמו אלו המודגמים באמצעות אפקט סטרופ.
סוון המקריב
עלייתו למלוכה
אף על פי כן, אינגה לא התיר לעמו לדבוק בדרכים הישנות, שלא כמו אביו, סטנקיל. השוודים הגיבו בתקיפות והציבו בפני אינגה את האפשרות להשלים עם המסורות העתיקות או להתפטר. כאשר הכריז אינגה שהוא לא ייטוש את האמונה הנוצרית, רגמו אותו האנשים באבנים ורדפו אחריו. הייתה זו ההזדמנות שנקרתה לפני סוון לתפוס את השלטון והדיווח בסאגת האראוור אותות הכתרתו כולל תיאור נדיר של הפולחן ההודו-אירופאי הקדום של הקרבת סוסים:
מותו
על פי סאגת האראוור, שלטונו של סוון לא ארך זמן רב ואינגה החליט להורגו:
ירושתו
אותו אריק ארסל, מוזכר במקורות אחרים כבנו של סוון, אך היסטוריונים מודרניים מפקפקים בקיומו כדמות היסטורית.
מיכאל בר-אלי
מיכאל (מיקי) בר-אלי (נולד ב-23 בינואר 1953) הוא פסיכולוג ישראלי, פרופסור אמריטוס אשר כיהן כפרופסור מן המנין במחלקה למנהל עסקים, וכמופקד על הקתדרה למחקר בספורט על־שם נט הולמן בפקולטה לניהול שבאוניברסיטת בן-גוריון בנגב, באר שבע. בר-אלי שירת בעבר בתפקידים שונים באוניברסיטה, בין היתר כראש המחלקה למינהל עסקים וכנציג הפקולטה לניהול בוועדת המינויים העליונה. בנוסף לכך הוא מכהן כיושב ראש המועצה האקדמית העליונה ויושב ראש ועדת המינויים המוסדית במכללה האקדמית בווינגייט.
ביוגרפיה
בר-אלי נולד ב-1953, הוא גדל והתחנך בחולון. למד בבי"ס תיכון "מיטרני" במגמה המתמטית-פיזיקלית. את שירותו הסדיר בצה"ל עשה כמפעיל טיל משגר בסוללת טילי נ"מ "הוק", במלחמת יום הכיפורים הסוללה בה שירת לחמה בחזית המצרית, והצטיינה במספר ההפלות הגבוה ביותר שנרשם לסוללת "הוק" כלשהי מאז ומעולם. לאחר שחרורו מצה"ל למד מדעי ההתנהגות לתואר ראשון באוניברסיטת בן-גוריון, פסיכולוגיה לתואר שני באוניברסיטה העברית בירושלים, ופסיכולוגיה של ספורט לדוקטורט באוניברסיטה לספורט בקלן שבגרמניה את כולם סיים בהצטיינות. עם שובו לישראל בתום לימודיו התנדב כפסיכולוג צבאי לשירות קבע, שבגינו הוענקה לו דרגת רב-סרן (לאחר מעבר קורס קצינים בגיל 32). עם תום מילוי שני תפקידים במסגרת הצבאית, עבר לעסוק בפסיכולוגית ספורט באגף למחקר ורפואת ספורט שבמכון וינגייט, כמנהל המחלקה למדעי ההתנהגות. ב-1995 מונה לפרופ' חבר בפקולטה לניהול שבאוניברסיטת בן-גוריון, וב-2003 קודם לדרגת פרופ' מן המנין. בין השנים 2015–2018 שירת כראש המחלקה למנהל עסקים. פרופ' בר-אלי משמש גם כיו"ר המועצה האקדמית העליונה וראש המגמה לניהול ספורט במכללה האקדמית שבוינגייט.
פעילות ציבורית
בין השנים 1991–2001 שימש נציג ישראל באיגוד האירופי לפסיכולוגיית ספורט (FEPSAC), כולל 4 שנים כחבר הנהלה ויו"ר הוועדה המדעית של האיגוד.
תחומי עיסוק ותרומה
עם המעבר למחלקה למינהל עסקים באוניברסיטת בן-גוריון בנגב בשנת 1995 החל בר-אלי לעסוק ביתר שאת בנושאים פסיכולוגיים בעלי משמעות ניהולית, כגון שיפוט וקבלת החלטות, לקיחת סיכונים וכלכלה התנהגותית. בעבודותיו התייחס לסוגיות אלה בהקשרים שונים, בין היתר ספורט, חינוך גופני, פעילות גופנית מותאמת, התנהגות צרכנים, צבא ומשטרה. כמו כן התמקד בשאלות הנוגעות לסוגיית (חוסר?) הרציונליות של תהליכי קבלת החלטות, להתנהגות פרדוקסלית, ליצירתיות ולחדשנות, ודן בהן מהיבטים פסיכולוגיים, פסיכו-פילוסופיים וכלכליים.
אן-סופי פיק
בספטמבר 2007 בחרו בה 8,000 עמיתיה המופיעים במדריך המישלן ל"שף השנה". היא האישה הראשונה שזכתה בפרס זה מאז נוסד ב-1987.
מטרו 2034
ביקורת והכרה
הרומן התקבל היטב על ידי מבקרים וקהל הקוראים כאחד. הספר זכה לפופולריות רבה ברוסיה, שם מכר כ-300,000 עותקים תוך שישה חודשים בלבד והפך אותו לרב המכר המקומי הגדול ביותר ברוסיה בשנת 2009. הספר התפרסם גם באופן מקוון בחינם באתר הרשמי של Metro 2034, בו יותר ממיליון מבקרים קראו את הטקסט.
אלנה מיילס
ביוגרפיה
מיילס נולדה כאלאנה ביילס בחג המולד של שנת 1958 בטורונטו, אונטריו. היא בתו של ויליאם דאגלס ביילס, שהיה חלוץ בענף השידור הקנדי ונכנס להיכל התהילה של קנדה בשנת 1997. ביילס שחיה עם הוריה באונטריו, בילתה את ילדותה בהלחנה ולמידת מוזיקה.
מיילס החלה לכתוב שירים בסביבות גיל 9 והופיעה בקבוצת כתיבת השירים בפסטיבל המוזיקה קיווניס בטורונטו בגיל 12.
הרמן הלמס
הרמן הלמס (באנגלית: Helms Hermann; 5 בינואר 1870, ברוקלין – 6 בינואר 1963, ברוקלין) היה שחמטאי אמריקאי, סופר ועורך.
ביוגרפיה
הלמס ניצח באליפות מדינת ניו יורק בשנים 1906 ו-1925. הלמס ייצג את ארצות הברית בחמש התמודדויות באמצעות כבלים מול אנגליה, בתחילת המאה ה-20'. הלמס פרש מהתמודדות שחמטאית רצינית בשנות ה-40 לחייו אך המשיך לשחק בתחרויות בזק במועדון פרנק מרשל עד לשנות השמונים המאוחרות לחייו.
הלמס הוכר פורמלית כדיקן השחמט האמריקאי בשנת 1943 על ידי איגוד השחמט של ארצות הברית, ושמר על תואר זה עד למותו בגיל 93 בשנת 1963. הלמס כונה "העיתונאי החשוב ביותר בהיסטוריה של השחמט בארצות הברית" על ידי ארנולד דנקר ולארי פאר, בספרם משנת 1995 "בובי פישר שהכרתי וסיפורים אחרים".
שון בין
שון מארק בין (באנגלית: Sean Mark Bean; נולד ב-17 באפריל 1959) הוא שחקן קולנוע, טלוויזיה ותיאטרון אנגלי.
קורות חייו
בין נולד בהנדסוורת', שפילד, אנגליה לריטה ובראיין בין. לבין אחות צעירה יותר בשם לוריין. כאשר היה ילד התנגש בטעות בזכוכית דלת ביתו, כתוצאה מכך נוצרו חתכים עמוקים ברגלו שגרמו לצלקת בולטת מאוד. תאונה זו קטעה את חלומו להפוך לכדורגלן מקצועי.
תיאטרון
בין הופיע ב־1983 ב"תיאטרון ווטרמיל" בברקשייר בהצגה "רומיאו ויוליה".
קולנוע
בשנת 2001 שיחק בין בסרטו שובר הקפות ועטור הפרסים של הבמאי פיטר ג'קסון, "שר הטבעות: אחוות הטבעת", לצד אלייז'ה ווד ושון אוסטין, בסרט גילם בין את דמותו הספרותית של בורומיר, באותה שנה גם שיחק בדרמת הפשע "אל תוציא מילה" לצד מייקל דאגלס.
אצטדיון דרייב פינק
היסטוריה
ב-8 באפריל 2021, דווח שאינטר מיאמי הגיעה להסכם חסות על שם האצטדיון עם "AutoNation"; ההסכם הוכרז רשמית למחרת. שם האצטדיון שונה ל"אצטדיון דרייב פינק", חיבור לקמפיין המודעות לסרטן השד של "AutoNation".
Lioness: Hidden Treasures
רקע
ב-31 באוקטובר 2011, הודיעו באתר הרשמי של איימי ויינהאוס על יציאתו של אלבום אוסף, כך גם פרסמו את תמונת העטיפה ואת רשימת השירים. המפיקים רמי סלאם ומארק רונסון שיתפו פעולה יחד, בהסכמה משותפת של משפחת ויינהאוס. רמי הגיב על הפרויקט: ציטוט נוסף של רמי סלאם על אלבומה של איימי:
טייסת 69
הטייסת במלחמת לבנון
הטייסת ביצעה מאות גיחות בזמן מלחמת לבנון הראשונה והשתתפה במבצע ערצב 19, מבצע השמדת סוללות טילי הנ"מ הסוריות מדגמי SA-6 ו-SA-8 בבקאע בלבנון.
קלייה
קלייה היא שיטה בה מייבשים חומרים באמצעות שימוש בחום יבש, באש גלויה או בתנור. הקלייה גורמת לייבוש החומר באמצעות אידוי הנוזלים שבו.
עבירת תנועה
אכיפה בישראל
משרד התחבורה ואגף התנועה במשטרה בודקים מעת לעת רמות זיהום של כלי רכב, ליקויים טכניים ואף משקל חורג. בספטמבר 2017, מבין 2,563 רכבים שנבדקו, 46.6% נמצאו תקינים, ב-40.1% נמצא ליקוי מזערי והיתר (342 רכבים) הורדו מהכביש. מבין 1,271 רכבים שנשקלו, 77.3% נמצאו ללא עודף משקל, 20.1% נמצאו עם עודף משקל עד 15%, 2.6% (33 רכבים) נמצאו עם עודף משקל מעל 15% ורישיונות נהגי הרכבים נשלל ל-30 יום.
אליפות העולם בראלי-רייד
היסטוריה
האליפות נוסדה לאחר מאמץ משותף של ארגון הספורט אמוארי (ASO),הפדרציה הבין-לאומית לרכב (FIA) והפדרציה הבין-לאומית לאופנועים (FIM) במטרה לתאם בין הקריטריונים של שלושת הגופים. אחרי הצבעה שהתקיימה במועצת הספורט העולמית הוכרה אליפות הראלי רייד כאליפות העולם השביעית בספורט המוטורי. ASO נבחר לגוף המפעיל של האליפות למשך תקופה של חמש שנים.
צבי מגדל
הקמת הארגון
בתגובה התאחדו הסרסורים והקימו את 'ורסוביה - חברה יהודית לעזרה הדדית' (השם המלא: Sociedad Israelita de Socorros Mutuos Varsovia de Barracas al Sud y Buenos Aires). ב-7 באפריל 1906, נרשמה עמותת הסרסורים סוחרי הנשים כחוק. לאחר מחאה נמרצת של הנציג הפולני בבואנוס איירס כנגד שרבוב עיר בירתו "ורשה" (ורסוביה) בשם הארגון, הם אולצו לשנותו ובחרו ב'צבי מגדל', ע"ש אחד התורמים הבולטים לאגודה, וממקימיה. (לאחר כמה שנים התפלגה מהארגון קבוצה שקראה לעצמה 'אשכנזום'). הסרסורים בנו לעצמם בית כנסת מפואר בלב השכונה היהודית בבואנוס איירס, כשבקומה הראשונה היה בית כנסת ובקומה השנייה - בית בושת. לאחר חיסול הארגון בשנת 1930 הרסה הקהילה היהודית את המבנה. בחגיגה לכבוד פתיחת שערי בית הכנסת שלהם יצאו ה"רופיאנים" במחול עם ספר התורה בידיהם, כבטקס הקפות מסביב לבניין. השכנים היהודים ראו והזדעזעו, אך אף לא אחד לא העז לעצור בעדם. לאחר שארגון הסרסורים קיבל הכרה רשמית מהממשל, נרכשה גם חלקת אדמה באבז'אנדה, פרבר של בואנוס איירס, והוכשר שם בית קברות. ממש לידו הוכשרה חלקה נוספת של הארגון המקביל - 'אשכנזום'. לפני ההתקוממות של הקהילה היהודית נגד הסרסורים סוחרי הנשים ונידויים, הם נקברו בבית הקברות היהודי לה טבלדה, בחלקת 'הטמאים' - הכינוי לרועי הזונות ולעובדות איתם. החלקה הזו, שבה כחמישים קברים, מוזנחת מאוד - מצבות מנופצות ולכלוך בכל מקום. בנוסף, השירותים הציבוריים של בית הקברות היהודי נמצאים בחלקה זאת.
אדולף קרמר
קרמר השתתף מספר פעמים בתחרויות של קונגרס השחמט של שלזיה. בשנת 1923 חלק מקום ראשון עם ארטלט וניצח אותו בפלייאוף, חלק מקום ראשון עם ולטר ברגמן והפסיד לו בפלייאוף בשנת 1924, הגיע רביעי בתחרות באד אלטהיידה בשנת 1926 (ניצח: פרידריך זמיש), הגיע למקום החמישי בתחרות גליביצה בשנת 1927 (ניצחו: לודוויג שמיט ויוסף פורת) והגיע למקום הרביעי בתחרות רייכנבאך בשנת 1928 (ניצח: גוטליב מאשאט).
חנניה יום טוב ליפא דייטש
הרב חנניה יום־טוב ליפא דייטש (מכונה גם חי"ל דייטש) היה אדמו"ר ואב"ד העלמעץ, מומחה ופוסק נודע למקוואות, מחברי ספרֵי 'טהרת יום טוב'.
ביוגרפיה
בשנת תרצ"ג נשא את בתו של רבי יוסף אבלעס אב"ד שלה שבסלובקיה, בשנת תרצ"ז מונה לדומ"ץ בדובשינה, עם פרוץ מלחמת העולם השנייה התחבא בדובשינה במשך כחצי שנה ולאחר מכן ברח ליערות סלובקיה שם נשאר עד סוף המלחמה.
בשנת תש"ה התקבל לרבה של קיראלי־העלמעץ, שם כיהן עד שנת תש"ח, כרבה של העיר פעל לחיזוק הקהילה, ייסוד שיעורי תורה והפצת ידע בסיסי ביהדות בין שורדי השואה שבעיר.
ג'רג' שומיו
ביוגרפיה
ג'רג' שומיו היה בין משוררי כתב העת הספרותי ניוגט כבר בגיל צעיר. חברי ילדותו היו גאבור דבצ'רי ופרנץ קארינתי. הוא היה בקשר אישי גם עם מיקלוש רדנוטי, דז'ה קוסטולאני ואטילה יוז'ף. הוא הושפע מהסוריאליזם הצרפתי.
צלי קדירה
הבישול הוא איטי, בחום נמוך, ונתחי הבקר מתבשלים לאיטם יחד עם התוספות, כמו ירקות שורש ופקעת. ההבחנה בין צלי קדירה לבין נזיד (צלי ברוטב) היא בכמות הנוזלים המעורבת בתהליך הבישול. הרוטב המשמש לבישול יכול להיות מורכב ממים מתובלים, משמן או מיין. בתבשילים מסוימים נהוג לצלות תחילה את נתח הבשר, כדי להשחים את שוליו ולשפר את טעמו. בסיום התהליך הבשר רך ועסיסי.
יירס אנד יירס
קריירה
ב-10 במאי 2018, הלהקה הוציאה את הסינגל "If You're Over Me".
וולטר קוהן
וולטר קוהן (באנגלית: Walter Kohn; ) היה פיזיקאי וכימאי יהודי-אמריקאי, יליד אוסטריה, שזכה (לצד ג'ון פופל) בפרס נובל בכימיה לשנת 1998 על פיתוח תורת פונקציונל הצפיפות.
משפט החיתוך של קנטור
בטופולוגיה, משפט החיתוך של קנטור נותן תנאי שקול לשלמות של מרחב מטרי. משפט זה מהווה הכללה של הלמה של קנטור מחשבון אינפיניטסימלי, וקרוי על שמו של גאורג קנטור.
תקציר
כאשר המרחב שלם ו-\{A_n\} היא סדרה יורדת של קבוצות סגורות, אפשר לבחור נקודה x_n \in A_n בכל קבוצה. מכך שקוטר הקבוצות שואף לאפס נובע שהסדרה היא סדרת קושי, ולכן מתכנסת. מכיוון שכל הקבוצות סגורות, נקודת הגבול שייכת לכולן ולכן לחיתוך שלהן.
חואן קורטינה
חואן נפומוצ'ינו גוסאקוצ'ה (16 במאי 1824 - 30 באוקטובר 1894) אשר היה ידוע יותר בשם חואן קורטינה או בכינויים שהודבקו לו "צ'נו קורטינה" ו"השודד האדום מריו גראנדה" היה חוואי, פוליטיקאי, מפקד בצבא מקסיקו, מפקד מיליציה, שודד, פושע וגיבור פולקלור מקסיקני אשר פתח במתקפה על ארצות הברית בכוחות עצמו וללא התערבות ממשלת מקסיקו ואף כבש שטחים בדרום טקסס בעזרת שכירי חרב וצבא קטן משלו. קורטינה ניהל שתי מלחמות פרטיות נגד צבא ארצות הברית והטקסס רנג'רס שנקראו "מלחמת קורטינה הראשונה" (שנת 1859) ו"מלחמת קורטינה השנייה" (1861). בנוסף, תקף גם אנשי חוק ואזרחים מקסיקניים, והשתתף במלחמת ארצות הברית–מקסיקו.
פורסאט
פורסאט (בחמרית: ពោធិ៍សាត់) היא עיר המשמשת כבירת מחוז פורסאט במערב מרכז קמבודיה. נכון לשנת 2019, בעיר מתגוררים מעל 58,000 תושבים.
גורו (ראפר)
מותו
DJ Premier הפיק מיקס של שירי הספד לזכרו של גורו, בנוסף לכך הוא הוציא מכתב עם אחותו של גורו Patricia Elam ו-Harry J. Elam אחיו הבוגר של גורו. במכתב הם כתבו את הזיכרונות שלהם מגורו וחוויות אישיות שהם חוו איתו. המכתב פורסם ב-23 באפריל 2010 בעיתון הבוסטון גלוב. משפחתו של גורו בנו אתר אינטרנט לזכרו. אחיינו של גורו, Elam Ruff, יצר סרט דוקומנטרי שבו הוא מספר את סיפור חייו של גורו.
מורגן פיירצ'יילד
קריירה
היא גילמה את ג'נה וייד באחד מפרקי הסדרה "דאלאס" ששודר ב-1978. בהמשך הדמות חזרה לסדרה וגולמה על ידי פרנסין טאקר (1980) ופריסילה פרסלי (1983 - 1988). ב-1978 הופיעה פיירצ'יילד בסרט הטלוויזיה "טקס החניכה של שרה" ובסיטקום "מורק ומינדי". ב-1980 היא קיבלה תפקיד משמעותי ראשון כקונסטנס ולדון קרלייל באופרת הסבון "פלמינגו רואד". אף על פי שלסדרה הייתה התחלה מרשימה, הרייטינג צנח והיא בוטלה לאחר שתי עונות. פיירצ'יילד הייתה מועמדת לפרס גלובוס הזהב על תפקידה בסדרה.
כוכבי לכת חיצוניים
היווצרות
אסטרונומים סבורים שענקי הגז נוצרו לראשונה ככוכבים מוצקים בעלי הרכב סלעי וקרח. אולם גודל הליבה אפשר לכוכבים אלו ובעיקר לצדק ושבתאי למשוך מימן והליום מתוך ענני הגז. ענני גז אלו היו טרם היווצרות השמש אשר עם היווצרותה הביאה לפיצוץ ושריפת רוב הגז.
משימות ומחקרים
סוכנות החלל האמריקאית (נאס"א) וסוכנות החלל האירופאית מבצעות יחד משימות רבות לחקר כוכבי הלכת החיצוניים. אחת מהן נועדה לבחון את הירחים הגדולים של צדק ובייחוד את טיטאן. משימות אלו נועדו לענות על שאלות כגון 'איך מערכת השמש שלנו נוצרה?' ו'האם קיימים חיים או יכולים להתקיים חיים במקומות אחרים?'.
לואיס אלוורז
חייו
לאחר המלחמה פנה להמצאת הסינכרוטרון, סוג של מאיץ חלקיקים. אלוורז זכה בפרס נובל לפיזיקה בשנת 1968 "על תרומותיו לפיזיקת החלקיקים, ובפרט על גילוי מספר גדול של מצבי תהודה, שנתאפשר בזכות פיתוח טכניקה של תא בועות מימני וניתוח הנתונים". בעזרת הגילוי התאפשר למדענים ללמוד את החלקיקים קצרי-החיים שנוצרו במאיצי חלקיקים.
ביחד עם בנו הגאולוג, וולטר, הציע אלוורז בשנת 1980 את התאוריה לפיה התנגשותו של אסטרואיד בכדור הארץ היא שגרמה להיעלמות הדינוזאורים באירוע הכחדת קרטיקון-שלישון, וכן סיפק את ההסבר לכמויות הגדולות של היסוד אירידיום הקשורות ל"גבול K/T": ה"קו" הגאולוגי שמעבר לו אין בנמצא מאובני דינוזאורים. עשר שנים לאחר העלאת התאוריה, התגלו ראיות במכתש ענק בשם "צ'יקשולוב" בחצי האי יוקטן במקסיקו כי במקום פגע אסטרואיד ענק, והפגיעה תוארכה לתקופה בה נכחדו הדינוזאורים. תאוריה זו הייתה מקובלת על חוקרים רבים כסיבה להכחדת הדינוזאורים, אולם בשנים האחרונות התגלו ממצאים המערערים על נכונותה.
אלוורז הציע אף פתרון לבעיה שהטרידה את חוקרי רצח קנדי. בסרט הצילום של הרצח, שצילם אברהם זפרודר, רואים את ראשו של קנדי נע באופן אלים לשמאל ולאחור, מיד לאחר שנפגע בכדור שהגיע, על פי ועדת וורן, משמאל ומאחור, כאשר על פי חוקי התנע היה צריך לנוע קדימה ולימין. מחקרו של אלוורז, שכלל הדגמה באמצעות ירי במלון, הראה כי קיים אפקט נוסף שאותו יש לקחת בחשבון, והוא אפקט "הנעת הסילון" לפיו לחץ הדם והמוח המותזים אל מחוץ לחור היציאה שנוצר מיציאת הכדור מהגוף, יוצר אפקט סילון לכיוון ההפוך מזה שממנו בא הכדור, והודף את ראשו של הקורבן לירי אל הכיוון ממנו הגיעה הירייה.
ג'ייסון שוורצמן
קריירה
ב-2002 הופיע שוורצמן בדרמה הקומית "ימים מכורים", בסרט גילם את רוס, אדם צעיר מכור חסר שליטה לסמי הזייה שיוצא למסע על מנת להכיר את "הקוק", יוצר הסם האהוב עליו (מיקי רורק). ב-2004 שיחק שוורצמן בקומדיה "אני אוהב האקביז" וגילם את אלברט מרקובסקי, פעיל צעיר למען איכות הסביבה, המשוכנע שסדרה של צירופי מקרים היא המפתח לאחד הסודות הגדולים של החיים. ב-2005 שיחק שוורצמן בדרמה המוזיקלית "הזבנית". בסרט זה גילם שוורצמן את ג'רמי, מוזיקאי וגבר אחד מתוך שלושה בחייה של גיבורת הסרט מיראבל (קלייר דיינס). בקומדיה "סמנתה" שוורצמן גילם את ריצ'י, סוכנו הדוחה של ג'ק וייט (ויל פרל).
ב-2006 שיחק שוורצמן בדרמה הקומית התקופתית של סופיה קופולה, "מארי אנטואנט", בסרט גילם שוורצמן את דמותו של לואי השישה עשר, מלך צרפת שמשודך אל המלכה הצעירה מארי אנטואנט (קירסטן דנסט).
ברכת השיר
מקור הברכה ופירושי האמוראים
המשנה במסכת פסחים מציינת כי "כוס רביעי גומר עליו את ההלל ואומר עליו ברכת השיר". בתלמוד שם נחלקו שני אמוראים מה היא "ברכת השיר"; רב יהודה סבר שהיא ברכת יהללוך (ברכה הנאמרת באופן רגיל אחרי קריאת ההלל) ורבי יוחנן סובר שהיא תפילת נשמת כל חי.
התזמורת הסימפונית של סו סיטי
היסטוריה
התזמורת הסימפונית של סו סיטי והלהקה העירונית של סו סיטי הוקמו שתיהן בראשית שנות ה-30' של המאה ה-20 בהדרכתו ובניצוחו של ליאו קוצ'ינסקי. בהנהגת קוצ'ינסקי, התפתחה התזמורת בהדרגה להרכב מקצועי מכובד, תזמורת עירונית המגישה עונת קונצרטים קבועה. במקור הופיעה התזמורת באולם העירוני של סו סיטי, אבל בשנת 2001 העתיקה את משכנה לתיאטרון אורפיאום ההיסטורי ששופץ ושוקם.
אורנז'
העיר ידועה בשל הארכיטקטורה הרומית שנשמרה בה, ובפרט בשער הניצחון של אורנז', ובתיאטרון הרומי העתיק של אורנז'. שני אתרים אלו הוכרזו כאתרי מורשת עולמית על ידי אונסק"ו בשנת 1981.
Artpop (שיר)
עם יציאתו נכנס השיר אל המקום הראשון במצעד השירים שבקוריאה הדרומית.
ינקות
התפתחות חושית
חוש השמיעה של התינוק פועל עוד בהיותו עובר ברחם אמו. למעשה הוא יכול לקלוט ולזהות גירויים קוליים כבר בשלושת החודשים האחרונים להריון.
התפתחות גופנית
מבחינה גופנית עוברים על התינוק שינויים גדולים, שהבולט בהם הוא הכפלת משקל הלידה. רפלקסים מולדים נעלמים ומוחלפים בתנועות רצוניות, קצב הלב מתייצב ויורד, מערכת העיכול מתפתחת ובהדרגה השיניים צומחות וכך מתאפשר לתינוק לצרוך מזון מוצק, ועוד.
ההתפתחות הקוגניטיבית
עד גיל שלוש קיבולת זיכרון העבודה מאפשרת לפעוט לעבד כשתי יחידות מידע בו זמנית. קיבולת החשיבה מתפתחת בהדרגה עם הגיל ומגיעה בבגרות לכשבע פריטים.
התפתחות תקשורתית
היכולת לתקשר בצורה מתקדמת יותר מתפתחת בסביבות גיל 10 חודשים. כדי שהתינוק יוכל לתקשר עם הזולת עליו להיות מודע לכך שהוא יכול לפענח את הכוונות שלו, שיכולות להיות לו כוונות משלו ושניתן להיעזר בו להשגת מטרות שונות. בנוסף, עליו לפתח כוונה תקשורתית ויכולת לביסוס תשומת לב משותפת, שהיא תנאי חיוני לקיומה של תקשורת.
יצחק קוראל אלמוג
פלגת סטילים
ביוני 1974 מונה אלמוג לתפקיד מפקד פלגה בשייטת ספינות הטילים והועלה לדרגת סגן אלוף בקיצור פרק זמן של שנה וקיבל פיקוד על אח"י רומח (סער 4).
הספינות יצאו להפלגות ארוכות לדרום הים האדום ובאחת מהן בתנועה מול הגלים הרגיש אלמוג בתנועות חריגות בספינה והתגלו סדקים על הסיפון. הצליח לבצע בקרת נזקים ולהחזיר את הספינה לבסיס. הספינות נבדקו והסתבר שהיה פגם בתכנון. לאחר חיזוק משמעותי חזרו לפעילות.
חברת הזנק פאוורקום
בנוסף לניהול החברה עסק אלמוג בשיווק והציג את המערכות השונות לחברת חשמל בישראל ומחוצה לה. המערכות הנ"ל הותקנו חלקם כפיילוט באזור רמת השרון, בעיר טייפה בטאיוואן, בעיר בנגקוק בתאילנד, בעיירה ליד בואנוס איירס בארגנטינה, בקרקס שבוונצואלה, ובמקסיקו סיטי.
משפחה
אביה: בוגרת כלכלה וניהול התמחתה בשילוח יבוא ויצוא. היום מנהלת בתחום הלוגיסטיקה בחברת נובל אנרג'י - שברון (חברה) העוסקת בקידוחי הגז. הכירה את בעלה נדב-קולמן בן קיבוץ עמיעד בזמן הלימודים להם שני בנים ובת. גרים בפרדס חנה-כרכור.
איב מרדר
פעילותה המדעית
נושא הדוקטורט שלה היה תפקיד מולקולת האצטילכולין ברשת עצבית של מערכת העיכול STG של הלובסטר. מרדר פיתחה נושא זה לעבודת חייה. מדובר אמנם ברשת עצבית קטנה בת 30 נוירונים בלבד, אולם מחקריה ברשת זאת הביאו לגילויים חדשניים בעלי השלכות לכלל הרשתות העצביות כולל אלו של בני אדם. מרדר גילתה שרשתות עצביות אינן בעלות מבנה קשיח הנותן תוצאה קבועה, אלא שהן משתנות על ידי מה שמרדר קוראת "נוירומודולטורים" (neuromodulators) מה שמאפשר תוצאות משתנות.
אוניברסיטת קוימברה
אוניברסיטת קוימברה (בפורטוגזית Universidade de Coimbra) היא אוניברסיטה ציבורית בעיר קוימברה שבפורטוגל. זוהי אחת האוניברסיטאות העתיקות ביותר באירופה ואחד מהמוסדות להשכלה גבוהה ולמחקר החשובים ביותר בפורטוגל. האוניברסיטה חברה בקבוצת קוימברה, קבוצה של אוניברסיטאות מחקר אירופאיות מובילות שהיא ארחה את פגישת הקמתה ולכן הקבוצה קרויה על שמה. האוניברסיטה חברה ברשת אוטרכט.
היסטוריה
במאה ה-18 ביצע המרקיז של פומבל, שר הממלכה, רפורמות קיצוניות באוניברסיטה במיוחד בנוגע ללימודי המדעים, בהתאם להשקפתו האנטי־דתית והנאורה.
מסורת, ספורט ומועדוני ספורט
קיים קשר ישיר בין אוניברסיטה ותיקה זו ובין מוסדות ומסורות אקדמאיות רבות שיש להם השפעה משמעותית על חיי העיר. כדוגמת מעונות הסטודנטים ה-"Republics", וחגיגות מסורתיות שהבולטת בהן היא ה-"Queima das Fitas" (חגיגת סיום הלימודים שבה נוהגים לשרוף סרטים בצבעי הפקולטות השונות), השימוש הנפוץ בלבוש המסורתי, שירת הפאדו של קוימברה שכיום מושמעת רק במופעים מאורגנים ולא כבעבר כסרנדות רחוב מסורתיות, והטקסים האקדמיים (במיוחד חלוקת תוארי הדוקטורט).
אלפרד סיסלי
סיסלי נולד בפריז בשנת 1839. בשנת 1860, כשהגיע לגיל 21, החל סיסלי ללמוד בסטודיו של האמן מארק צ'ארלס גבריאל גלייר, שם הכיר את עמיתיו ליצירה לעתיד קלוד מונה ופייר-אוגוסט רנואר. בשנת 1871, בעת טיול עם קלוד מונה, בלונדון, אנגליה, גילה אלפרד את יצירותיהם של ג'וזף טרנר וג'ון קונסטבל. יצירותיהם של אמנים אלה, וכן האמנות האנגלית בכלל, השפיעו על תחום יצירתו של סיסלי. באותה תקופה החל לעבוד סיסלי יחד עם האמנים האימפרסיוניסטים, ביניהם חבריו לעבודה מונה ורנואר, וכן אדגר דגה וקאמי פיסארו. במהלך חייו צייר סיסלי כ-900 ציורי שמן, ברובם תיאר נופים כפריים.
דילמה רוסף
ילדותה ונעוריה
בתקופת פעילותה בארגון זה פגשה את בעלה קרלוס גלנו לינהארס, המבוגר ממנה בחמש שנים, שהיה אף הוא פעיל בארגון. הם נישאו בשנת 1968 בחתונה אזרחית, לאחר זוגיות שנמשכה שנה.
ארטמיסיה (ציור)
הנושא המתואר ביצירה אינו ברור, ולכן גם מספר שמותיה. על פי אחת הסברות היצירה מתארת את ארטמיסיה השנייה, מלכת קאריה, ברגע שבו המשרתת שלה מביאה לה את כד האפר של בעלה, המלך מאוסולוס. על פי סברה אחרת מדובר בסופוניסבה המלכה, המקבלת מהמשרתת את כוס התרעלה.
ג'יימס פרנסיס ברנס
סנאטור
ברנס בז לסנאטור השני מקרוליינה הדרומית, אליסון ד. סמית', שהתנגד בתוקף לניו דיל. הוא שאף בחשאי לסייע לידידו ברנט מייבנק, אז ראש עיריית צ'אלרסטון, להביס את סמית' בבחירות המקדימות לסנאט ב-1938. בכל אופן, במהלך הבחירות המקדימות, אולין ג'ונסטון, שהוגבל לתקופת כהונה אחת בלבד כמושל המדינה, החליט להתמודד על מושב בסנאט. בשל העובדה שג'ונסטון היה גם הוא תומך של רוזוולט והניו דיל, הוא היה עלול לפצל את ההצבעה בקרב תומכי הניו דיל ולגרום לניצחונו של סמית'. כאמור, ג'ונסטון היה גם הוא תומך של הניו דיל, אך תמיכתו של ברנס בו הייתה מוגבלת. סדרה של שביתות בסתיו 1937 הובילו את ברנס להחליט שלא לתמוך בסופו של דבר בג'ונסטון. בעצתו של ברנס, החליט מייבנק תחת זאת להתמודד בבחירות למשרת המושל, וברנס החליט באי רצון לתמוך בסמית'. ברנס חזה שסמית' יפרוש ב-1944 ושמייבנק יתמודד בהצלחה על המושב של סמית' לסנאט וכך יעלה בידו להקים מנגנון פוליטי חזק במדינה יחד עמו.
מחצבות חפציבה
מחצבת השיש
יוסי חצור ויעקב מימרן תיארו מבחינה גאולוגית את תופעת הופעת השיש במקום:
טנא א-תחתא
היסטוריה וארכאולוגיה
האתר נסקר בידי צוות סקר הר מנשה ולא נערכה בו חפירה מסודרת. בסקר תועדו שרידי אתר רב־תקופתי שהוצע לזהותו עם תאנת שילה המקראית ועם העיר "תאנה" הנזכרת במקורות מהתקופה הרומית כעיר ששימשה כבירה מִנהלית במאה השנייה לספירה. זהותם האתנית של תושבי המקום לא ברורה, וישנה השערה שהיו אלו שומרונים או שהייתה זו עיר מעורבת של שומרונים ונוכרים. האתר השתרע על שטח של למעלה מ־100 דונם – על פני הכיפה המרכזית וגם על המדרון שמצפון לה. שרידים משמעותיים באתר הם: מבנה ציבור (שהוצע לזהותו כבית כנסת שומרוני), מערכות תת־קרקעיות, מערות קבורה ומערכת אספקת מים (נקבה גדולה בעין אל־פוקא הסמוך).
הבחירות לנשיאות צרפת
הרפובליקה השלישית
15 מערכות בחירות לנשיאות צרפת התרחשו במהלך תקופת הרפובליקה הצרפתית השלישית (1870–1940).
סטנומילוס
גמל זה הגיע לגובה 61 ס"מ והיה דומה במראהו לצבי או לאנטילוקפרה והיה בעל צוואר ארוך כמו של צבי ג'ירפי. הוא היה בעל רגליים דקות שהכילו פרסות והותאם לריצה מהירה כדי לברוח מטורפים בערבות הקדומות של האוליגוקן. מבנה שיניו היה בעל חותכות קטנות וטוחנות צרות ומרובות והוא היה בעל שפתיים שריריות. מבנים אלה התאימו ללעיסת עשב או אכילת עלי שיחים.
ג'רי אדמס
ג'רי אדמס (באנגלית: Gerard "Gerry" Adams, באירית: Gearóid Mac Ádhaimh; נולד ב-6 באוקטובר 1948) הוא פוליטיקאי אירי רפובליקני, נשיא מפלגת שין פיין ומאז הבחירות הכלליות של 2011, חבר הפרלמנט האירי, הדאל אירן, מטעם מחוז הבחירה של לאות' (מחוזות לאות' ומית' ברפובליקה האירית).
ראשית הקריירה הפוליטית
בתקופה זו היה אדמס פעיל בשין פיין ובמסגרת הפילוג של 1970 הוא עבר לשין פיין הזמני. באוגוסט 1971 הונהג מחדש מאסר ללא משפט בצפון אירלנד על פי חוק משנת 1922. אדמס נכלא במרץ 1972 באוניית הכלא אה"מ "מיידסטון", אך ביוני הוא שוחרר כדי לקחת חלק בדיונים סודיים בלונדון שכשלו. הצבא האירי הרפובליקני דן בהפסקת אש קצרה עם ממשלת בריטניה ומשלחת מטעמו נפגשה עם שר הפנים הבריטי בלונדון. המשלחת כללה את אדמס, וחברים נוספים בצבא האירי הרפובליקני. הצבא האירי הרפובליקני עמד על כך שאדמס ישתתף בשיחות ולפיכך הוא שוחרר ממאסרו. הוא נעצר שוב ביולי 1973 ונכלא בבית הכלא "מייז". לאחר שלקח חלק מניסיון הבריחה המאורגן של הצבא האירי הרפובליקני, הוא נדון לתקופת מאסר. בתקופה זו הוא כתב מאמרים לעיתון "הרפובליקה" (An Phoblacht) תחת שם העט "בראוני", בהם הוא מתח ביקורת על האסטרטגיה והמדיניות של רוארי או'בריידי ושל בילי מק'קי. הוא גם מתח ביקורת על ההחלטה של מק'קי לרצוח חברים בארגון היריב "הצבא האירי הרפובליקני הרשמי", שאיתו הם היו בהפסקת אש מאז 1972. לאחר ששוחרר אדמס ב-1976 הוא נעצר שוב ב-1978 על חברות לכאורה בצבא האירי הרפובליקני, אך בסופו של דבר הוסרו ממנו החשדות.
ההאשמות בחברות ב-IRA
חבר ה-IRA לשעבר, שון או'קאלהאן, טען שהוא נכח בפגישה של המועצה המהפכנית של ה-IRA ב-1983 שבה השתתף גם אדמס. או'קאלהאן מסר דין וחשבון בעדותו בפני בית המשפט העליון בדבלין. חברי ה-IRA לשעבר, אנתוני מקינטייר וריצ'רד או'ראווה, טענו שאדמס היה דמות מפתח ב-IRA. אדמס אמר הגיב באומרו: "אני רוצה להיות ברור מאוד בהכחשה שלי על חברותי ב-IRA, אך אני לא מנתק את עצמי מה-IRA. חבר ה-IRA לשעבר, פיטר רוג'רס, ציין כי אדמס ועמיתו מהשין פיין, מרטין מק'גיניס, הורו לרוג'רס להעביר חומרי נפץ לבריטניה ב-1980. שין פיין הגיבה להאשמות אלה בטענה שרוג'רס שיקר. רוג'רס נכלא ב-1980 על רציחתו של בלש של משטרת הרפובליקה האירית ומאוחר יותר שוחרר במסגרת התנאים של הסכם יום שישי הטוב. האב ג'רי ריינולדס, שעזר לקיים פגישות סודיות בין ג'ון יום לבין אדמס, הבהיר שלשאול את אדמס על חברותו ב-IRA זו "שאלה טפשית", שכן לדבריו, "ה-IRA הייתה אגודה סודית וסיבת קיומה של אגודה סודית היא להיות סודית".
ב-2003, כשהיא מנצלת את חסינותה הפרלמנטרית, טענה חברת הפרלמנט הבריטי מטעם המפלגה היוניוניסטית הדמוקרטית, איריס רובינסון, שאדמס היה מעורב ב-1978 בפעולה של ה-IRA בה הונחה פצצה במסעדת לה-מון ליד בלפסט. אדמס הכחיש את ההאשמות.
פרדריק באזיל
ביוגרפיה
החל ללמוד רפואה ב-1862, ואז פגש באקראי את האמן פייר-אוגוסט רנואר ונמשך אל עולם האמנות. בין השנים 1862–1863 למד אמנות בסטודיו של שארל גלר. באזיל נהג ליצור יחד עם רנואר, קלוד מונה, אלפרד סיסלי ואדואר מאנה, ועקב מצבו הכלכלי הנוח, תמך בהם כלכלית, השתתף רבות בקניית חומרי הציור שלהם ואף נתן להם מקום בסטודיו הפרטי שלו.
מיקי הרן
ביוגרפיה
בסיום כהונתה במשרד ממשלתי, עברה לעבוד בשוק הפרטי בחברות שעליהן פיקחה כרגולטורית.
תשכיל
שימוש
תשכיל יצוין כמעט בכל ספרות הילדים, וכן בטקסטים קדושים בהם ההגייה המדויקת חשובה במיוחד כמו הקוראן והחדית'. כמו כן, ניתן לראות סימני חרכאת בודדים גם בטקסט לא-מנוקד כדי למנוע אי-בהירות בנוגע להגיית מילה מסוימת. טקסטים הפונים לזרים שאינם דוברי ערבית, כמו מילונים וספרי לימוד ערבית, ינוקדו אף הם, אם כי לעיתים ניתן לראות בספרים כאלה תעתיק לטיני שיעזור בהגייה, במקום תשכיל.
הקהילה היהודית באפינגן
ראשיתה של הקהילה היהודית באפינגן (Eppingen, במדינת באדן-וירטמברג בגרמניה) במחצית הראשונה של המאה ה-14. לאחר מלחמת שלושים השנים התרחבה הקהילה, וב-1839 כללה 220 אנשים ובית כנסת, בית ספר יהודי (1825-1868) ובית קברות יהודי נפרד. במחצית השנייה של המאה ה-19 חלה ירידה דמוגרפית בקהילה, הקהילה נכחדה עם רדיפות היהודים בתקופת הנאציזם.
תולדות הקהילה
בשנת 1827 נוסד בית ספר יסודי יהודי בעיר, שבראשו עמד במשך 45 שנים רצופות יחזקאל שלזינגר, תלמידו של 'רב המדינה' יעקב אטלינגר. יהודי אפינגן בתחילת המאה ה-20 התפרנסו בעיקר מסחר בבקר, טבק, חנוונות ומתוצרת חקלאית. עם ראשי הקהילה במחצית השנייה של המאה נמנה מאייר שטראוס, שהנהיג חידושים ברוח הרפורמה למגינת לב חברי הקהילה החרדים, שתלו בו את אשמת ההידרדרות הרוחנית והמוסרית בקהילה.